Томас Малтус
Томас Робърт Малтус () е английски икономист и социолог, свещеник.

Биография 
Роден е на 13 февруари 1766 г. в Доркинг, близо до Лондон. Баща му е пламенен якобинец, поддържащ кореспонденция с Русо и Волтер.

Томас Малтус завършва Джезус Колидж на Кеймбриджкия университет през 1788 г. и защитава докторска дисертация по богословие (1793).

През периода 1797 – 1803 г. е енорийски свещеник в графство Съри. По-късно (1805) става професор в Катедрата по съвременна история и политическа икономия в колежа на Източноиндийската компания в Хейлейбъри, където живее и работи до края на живота си. Томас Малтус умира на 23 декември 1834, Хейлейбъри, Великобритания.

Теория на Малтус 
През 1798 г. Малтус публикува своето „Есе за законите на населението“. Според него, ако не се ограничи, човечеството върви към демографска катастрофа, защото населението се увеличава в геометрична прогресия, докато средствата за изхранването му – в аритметична. Според него това, което държи населението под контрол са нещастия (войни, епидемии, глад и болести), морални ограничения и поквара (към които той включва убийства, предпазване от забременяване и хомосексуалност).

Икономическото учение развиващо неговите теории се нарича малтусианство. През XIX век концепциите на Малтус получават широко признание, но по-късно става ясно, че при съставянето им той не взема предвид техническото и икономическо развитие на човечеството, което позволява не само изхранването на много по-голям брой хора през XX век, отколкото той предсказва, че ще е възможно, но и до икономически просперитет и благоденствие, немислими по негово време.

Библиография 
 1798: An Essay on the Principle of Population, as it affects the future improvement of society with remarks on the speculations of Mr. Godwin, M. Condorcet, and other writers.. Публикувана анонимно.1803: Второ и силно разширено издание. Посочено е авторството.
 1800: The present high price of provisions* 1807. A letter to Samuel Whitbread, Esq. M.P. on his proposed Bill for the Amendment of the Poor Laws. Johnson and Hatchard, London.
 1808: Spence on Commerce. Edinburgh Review 11, януари, 429 – 448.
 1808: Newneham and others on the state of Ireland. Edinburgh Review 12, юли, 336 – 355.
 1809: Newneham on the state of Ireland, Edinburgh Review 14, април, 151 – 170.
 1811: Depreciation of paper currency. Edinburgh Review 17, февруари, 340 – 372.
 1812: Pamphlets on the bullion question.  Edinburgh Review 18, август, 448 – 470.
 1813: A letter to the Rt. Hon. Lord Grenville. Johnson, London.
 1814: Observations on the effects of the Corn Laws
 1817: Statement respecting the East-India College. Murray, London.
 1820: Principles of political economy
 1823: статията Population към допълнение на Encyclopædia Britannica
 1823: The Measure of Value, stated and illustrated
 1823: Tooke – On high and low prices. Quarterly Review, 29 (57), април, 214 – 239.
 1824: Political economy. Quarterly Review 30 (60), януари, 297 – 334.

Източници 
  Thomas Robert Malthus
  Коротаев А. В., Малков А. С., Халтурина Д. А. Законы истории. Математическое моделирование исторических макропроцессов. Демография, экономика, войны . М.: УРСС, 2005

Външни препратки 
 
  The International Society of Malthus

Английски икономисти
Икономисти от класическата школа
Британски социолози
Демографи
Възпитаници на Кеймбриджкия университет
Членове на Британското кралско научно дружество
Британски духовници
Протестантски духовници
Съри